Nr. C 329/6 De Europæiske Fællesskabers Tidende 22. 12. 88 
Ændring til forslag til Rådets beslutning om vedtagelse af et særprogram for forskning og 
teknologisk udvikling på energiområdet — ikke-nuklear energi og rationel energiudnyttelse — 
1989 til 1992 — »JOULE« (Joint Opportunities for Unconventional or Long-term Energy 
Supply) (*) 
KOM(88) 757 endelig udg. — SYN 143 
(Forelagt af Kommissionen i medfør af EØF-traktatens artikel 149, stk. 3, den 2. december 1988) 
(88/C 329/07) 
Kommissionens forslag ændres således: 
Præambel uændret. 
Første til tredje betragtning uændret. 
Følgende nye betragtning tilføjes: 
»vedvarende energikilder udnyttes bedst i lande med særlig stor energiafhængighed;« 
Fjerde til sjette betragtning uændret 
Følgende nye betragtning tilføjes: 
»udviklingen af samtlige former for ikke-nuklear energiteknologi bidrager til en styrkelse 
af Europas konkurrenceevne;« 
Syvende betragtning uændret. 
Følgende nye betragtning tilføjes: 
»et stort antal små og mellemstore virksomheder (SMV) er involveret i forskning og 
udvikling af ikke-nuklear energi, navnlig inden for sektoren for vedvarende energikilder;« 
Ottende til tolvte betragtning uændret. 
Følgende nye betragtning tilføjes: 
»miljøbeskyttelse skal spille en afgørende rolle i fastlæggelsen af energiforskningspro­
grammer;« 
Trettende betragtning uændret. 
Artikel 1 
Der vedtages for en periode af tre år og tre måneder, der begynder 1. januar 1989, et særpro­
gram for forskning og teknologisk udvikling for Det Europæiske Økonomiske Fællesskab på 
energiområdet — ikke-nuklear energi og rationel energiudnyttelse. 
(•) EFT nr. C 221 af 25. 8. 1988, s. 6, og EFT nr. C 231 af 7. 9. 1988, s. 5. 
22. 12. 88 De Europæiske Fællesskabers Tidende Nr. C 329/7 
Artikel 2 
De midler, der skønnes nødvendige til gennemførelsen af programmet, beløber sig til 122 mio 
ECU, herunder udgifter til et personale på 34 ansatte. Beløbets fordeling inden for programmet 
er angivet i bilaget. 
Artikel 3 uændret 
Artikel 4 
I løbet af programmets andet år tager Kommissionen det op til fornyet behandling, og den 
sender Rådet og Europa-Parlamentet en rapport om resultaterne af denne revision, om 
fornødent ledsaget af forslag til ændring eller forlængelse af programmet. 
Kommissionen foretager en evaluering af de opnåede resultater. Den forelægger Rådet og 
Europa-Parlamentet en rapport herom. 
De nævnte rapporter udarbejdes i overensstemmelse med bestemmelserne i artikel 2, stk. 2, i 
rammeprogrammet. 
Artikel 5 uændret 
Artikel 6 
1. Er der indgået rammeaftaler om teknisk-videnskabeligt samarbejde mellem europæiske 
tredjelande og De Europæiske Fællesskaber, kan organisationer og virksomheder med hjemsted 
i disse lande, på passende betingelser, som Kommissionen fastsætter, deltage i et projekt, der 
gennemføres som led i programmet. 
2. Kontrahenter, der har hjemsted uden for Fællesskabet, og som deltager som partnere i et 
projekt iværksat under programmet, kan ikke få finansieringstilskud fra Fællesskabet i medfør 
af programmet. Sådanne kontrahenter skal bidrage til de generelle administrative omkostninger. 
Artikel 7 uændret 
BILAG 
Målsætninger 
Første afsnit 
Udvikling af energiteknologi er et mål, som har direkte tilknytning til Fællesskabets energistrategi, som 
stiler mod på lang sigt at øge forsyningssikkerheden og at begrænse energiimporten uden uoverkommelige 
omkostninger og under hensyntagen til miljøet. Med hensyn til de teknologier, der er omfattet af denne 
aktion, kræver denne målsætning et øget bidrag på mellemlang og lang sigt fra fast fossilt brændsel og nye 
vedvarende energikilder samt en betydelig forbedring af energieffektiviteten og af den rationelle udnyttelse 
af energien. 
Tredje afsnit 
Endvidere skal udviklingen af avanceret energiteknologi bidrage til at stimulere og forbedre konkurrence­
evnen hos Fællesskabets virksomheder, herunder små og mellemstore virksomheder, samt styrke den 
økonomiske og sociale kohærens i Fællesskabet. 
Indhold uændret 
Gennemførelse 
Uændret 
Nr. C 329/8 De Europæiske Fællesskabers Tidende 22. 12. 88 
Ny titel 
VEJLEDENDE INTERN BELØBSFORDELING DER SKØNNES NØDVENDIG TIL GENNEM­
FØRELSEN AF PROGRAMMET 
1. Energi- og miljømodeller 
2. Rationel energiudnyttelse 
3. Energi fra fossile kilder 
4. Vedvarende energikilder (mio ECU) 
6 
35 
34 
47 
I alt 122 
Forslag til Rådets beslutning om at lade Portugal være omfattet af visse bestemmelser om over­
dragelse til nedsat pris af mælk og mejeriprodukter 
KOM(88) 716 endelig udg. 
(Forelagt af Kommissionen den 2. december 1988) 
(88/C 329/08) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, og 
ud fra følgende betragtninger: 
Efter artikel 26 i Rådets forordning (EØF) nr. 804/68 af 
27. juni 1968 om den fælles markedsordning for mælk 
og mejeriprodukter ('), senest ændret ved forordning 
(EØF) nr. 1109/88 (2), kan mælk og mejeriprodukter 
udleveres til nedsat pris til skoleelever; denne bestem­
melse blev også taget i anvendelse for de socialt dårligst 
stillede under kuldebølgen i Europa i vinteren 1987; 
ordningen bør udvides til også at finde anvendelse i 
Portugal i henhold til bestemmelserne i Rådets forord­
ning (EØF) nr. 1842/83 (3), senest ændret ved forord­
ning (EØF) nr. 222/88 (4), og Kommissionens forord­
ning (EØF) nr. 2167/83 (5), senest ændret ved forord­
ning (EØF) nr. 222/88; 
(') EFT nr. L 148 af 28. 6. 1968, s. 13. 
(2) EFT nr. L 110 af 29. 4. 1988, s. 27. 
O EFT nr. L 183 af 7. 12. 1983, s. 1. 
O EFT nr. L 28 af 1. 2. 1988, s. 1. 
(') EFT nr. L 206 af 30. 7. 1983, s. 75. udleveringen til de socialt dårligst stillede i vinteren 1987 
skulle afhjælpe de alvorlige vanskeligheder for disse 
personer og udtrykke solidaritet over for Portugal; udle­
vering af skolemælk finder bl.a. sted for at give skoleele­
verne bestemte kostvaner; denne mulighed bør også 
gælde for Portugal fra 1. januar 1989 — 
VEDTAGET FØLGENDE BESLUTNING: 
Artikel 1 
Ordningen vedrørende støtte til udlevering af mælk og 
mejeriprodukter som omhandlet i artikel 26 i forordning 
(EØF) nr. 804/68 udvides til også at omfatte Portugal 
fra 
— 1. januar 1987, for så vidt angår de socialt dårligst 
stillede 
— 1. januar 1989, for så vidt angår skoleelever. 
Artikel 2 
Denne beslutning er rettet til Den Portugisiske Republik.